CELEX: 32015D0621
Language: hr
Date: 2015-04-20 00:00:00
Title: Provedbena odluka Vijeća (ZVSP) 2015/621 od 20. travnja 2015. o provedbi Odluke 2010/656/ZVSP o produljenju mjera ograničavanja protiv Côte d'Ivoirea

21.4.2015   
            
            
               HR
            
            
               Službeni list Europske unije
            
            
               L 102/63
            
         PROVEDBENA ODLUKA VIJEĆA (ZVSP) 2015/621
   od 20. travnja 2015.
   o provedbi Odluke 2010/656/ZVSP o produljenju mjera ograničavanja protiv Côte d'Ivoirea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2010/656/ZVSP od 29. listopada 2010. o produljenju mjera ograničavanja protiv Côte d'Ivoirea (1), a posebno njezin članak 6. stavak 1. i članak 6. stavak 2.,
   budući da:
   
               (1)
            
            
               Vijeće je 29. listopada 2010. donijelo Odluku 2010/656/ZVSP.
            
         
               (2)
            
            
               Vijeće je preispitalo mjere iz članka 4. stavka 1. točke (b) i članka 5. stavka 1. točke (b) Odluke 2010/656/ZVSP u skladu s njezinim člankom 10. stavkom 3.
            
         
               (3)
            
            
               Vijeće je utvrdilo da bi mjere iz članka 4. stavka 1. točke (b) i članka 5. stavka 1. točke (b) i dalje trebalo primjenjivati na pet osoba s popisa.
            
         
               (4)
            
            
               Opći sud Europske unije u svojoj presudi od 14. siječnja 2015. u predmetu T–406/13 (2) poništio je Provedbenu odluku Vijeća 2014/271/ZVSP (3) o provedbi Odluke 2010/656/ZVSP, u mjeri u kojoj se ona odnosi na g. Marcela Gossija. Slijedom te odluke, unos koji se tiče Marcela Gossija trebalo bi također ukloniti iz Priloga II. Odluci 2010/656/ZVSP.
            
         
               (5)
            
            
               Odbor za sankcije, osnovan u skladu s Rezolucijom Vijeća sigurnosti Ujedinjenih naroda (UN) 1572 (2004) o Côte d'Ivoireu, izbrisao je 26. veljače 2015. jednu osobu s popisa osoba koje podliježu mjerama prema stavcima od 9. do 12. te Rezolucije. Unos za tu osobu trebalo bi izbrisati iz Priloga I. Odluci 2010/656/ZVSP.
            
         
               (6)
            
            
               Odbor za sankcije osim toga ažurirao je ostale unose za osobe koje podliježu mjerama prema stavcima 9. i 12. Rezolucije Vijeća sigurnosti UN-a 1572 (2004).
            
         
               (7)
            
            
               Popis osoba koje podliježu mjerama ograničavanja naveden u Prilozima I. i II. Odluci 2010/656/ZVSP trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Prilog I. Odluci 2010/656/ZVSP zamjenjuje se tekstom iz Priloga I. ovoj Odluci.
   Članak 2.
   Prilog II. Odluci 2010/656/ZVSP mijenja se kako je navedeno u Prilogu II. ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Luxembourgu 20. travnja 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 285, 30.10.2010., str. 28.
   
   
      (2)  Presuda od 14. siječnja 2015. u predmetu T-406/13, Gossio protiv Vijeća.
   
      (3)  Provedbena odluka Vijeća 2014/271/ZVSP od 12. svibnja 2014. o provedbi Odluke 2010/656/ZVSP o produljenju mjera ograničavanja protiv Côte d'Ivoirea (SL L 138, 13.5.2014., str. 108.).
   
      PRILOG I.
      
         
            „PRILOG I.
            
               Popis osoba iz članka 4. stavka 1. točke (a) i članka 5. stavka 1. točke (a)
            
            1.   Ime: CHARLES BLÉ GOUDÉ
            Titula: nije primjenjivo, Imenovanje: nije primjenjivo, Datum rođenja: 1.1.1972., Mjesto rođenja: (a) Guibéroua, Gagnoa, Côte d'Ivoire, (b) Niagbrahio/Guiberoua, Côte d'Ivoire, (c) Guiberoua, Côte d'Ivoire, Potvrđena alternativna imena: (a) Génie de kpo, (b) Gbapé Zadi, Nepotvrđena alternativna imena: Général, Nacionalnost: Côte d'Ivoire, Broj putovnice: (a) 04LE66241, izdana 10.11.2005., izdana u Côte d'Ivoire (datum isteka valjanosti: 9.11.2008.), (b) AE/088 DH 12, izdana 20.12.2002., izdana u Côte d'Ivoire (datum isteka valjanosti: 11.12.2005.), (c) 98LC39292, izdana u Côte d'Ivoire (datum isteka valjanosti: 23.11.2003.), Nacionalni identifikacijski broj: nije primjenjivo, Adresa: (a) Yopougon Selmer, Bloc P 170, Abidjan, Côte d'Ivoire, (b) c/o Hotel Ivoire, Abidjan, Côte d'Ivoire, (c) Cocody (predgrađe), Abidjan, Côte d'Ivoire (adresa prijavljena u putnom dokumentu br. C2310421 kojeg je izdala Švicarska 15.11.2005. s istekom valjanosti 31.12.2005.), Uvršten na popis: 7.2.2006.
            
               Ostali podaci
            
            Opisni sažetak razlogâ za uvrštenje: Vođa organizacije COJEP (‚Mladi domoljubi’), višekratni javni pozivi na nasilje protiv objekata i osoblja Ujedinjenih naroda i protiv stranaca; vođenje nasilja i sudjelovanje u njemu u uličnoj paravojnoj organizaciji, među ostalim u tučnjavama, silovanjima i izvansudskim pogubljenjima; zastrašivanje Ujedinjenih naroda, Međunarodne radne skupine (IWG), političke oporbe i nezavisnog tiska; sabotaža međunarodnih radio postaja; ometanje djelovanja IWG-a, operacije Ujedinjenih naroda u Côte d'Ivoire, (UNOCI), francuskih snaga i procesa uspostave mira kako je definirano Rezolucijom 1643 (2005).
            3.   Ime: EUGÈNE N'GORAN KOUADIO DJUÉ
            Titula: nije primjenjivo, Imenovanje: nije primjenjivo, Datum rođenja: (a) 1.1.1966., (b) 20.12.1969., Mjesto rođenja: Côte d'Ivoire, Potvrđena alternativna imena.: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: 04 LE 017521, izdana 10.2.2005. (datum isteka valjanosti: 10. veljače 2008.), Nacionalni identifikacijski broj: nije primjenjivo, Adresa: nije primjenjivo, Uvršten na popis: 7.2.2006.
            
               Ostali podaci:
            
            Opisni sažetak razlogâ za uvrštenje: Vođa organizacije Union des Patriotes pour la Libération Totale de la Côte d'Ivoire (UPLTCI). Višekratni javni pozivi na nasilje protiv objekata i osoblja Ujedinjenih naroda i protiv stranaca; predvođenje nasilja i sudjelovanje u njemu u uličnim paravojnim skupinama, među ostalim u tučnjavama, silovanjima i izvansudskim pogubljenjima; ometanje djelovanja IWG-a, UNOCI-ja, francuskih snaga i procesa uspostave mira kako je definirano Rezolucijom 1643 (2005).
            4.   Ime: MARTIN KOUAKOU FOFIÉ
            Titula: nije primjenjivo, Imenovanje: nije primjenjivo, Datum rođenja: 1.1.1968., Mjesto rođenja: BOHI, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: nije primjenjivo, Nacionalni identifikacijski broj: (a) 2096927, izdan 17.3.2005., izdan u Burkini Faso, (b) CNB N.076, izdan 17.2.2003., izdan u Burkini Faso (Nacionalni certifikat Burkine Faso), (c) 970860100249, izdan 5.8.1997., izdan u Côte d'Ivoire (datum isteka valjanosti: 5.8.2007.), Adresa: nije primjenjivo, Uvršten na popis: 7.2.2006.
            
               Ostali podaci
            
            Ime oca: Yao Koffi FOFIE. Ime majke: Ama Krouama KOSSONOU.
            Opisni sažetak razlogâ za uvrštenje: Glavni vodnik, zapovjednik organizacije ‚Nova snaga’, područje Korhogo. Snage pod njegovim zapovjedništvom, u suprotnosti s konvencijama o ljudskim pravima i međunarodnim humanitarnim radom, sudjelovale u novačenju djece, otmicama, nametanju prisilnog rada, seksualnom zlostavljanju žena, arbitrarnim uhićenjima i izvansudskim pogubljenjima; ometanje djelovanja IWG-a, UNOCI-ja, francuskih snaga i procesa uspostave mira kako je definirano Rezolucijom 1643 (2005).
            5.   Ime: LAURENT GBAGBO
            Titula: nije primjenjivo, Imenovanje: nije primjenjivo, Datum rođenja: 31.5.1945., Mjesto rođenja: Gagnoa, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: nije primjenjivo, Nacionalni identifikacijski broj: nije primjenjivo, Adresa: nije primjenjivo, Uvršten na popis: 30.3.2011.
            
               Ostali podaci:
            
            Opisni sažetak razlogâ za uvrštenje: Bivši predsjednik Côte d'Ivoirea; ometanje procesa uspostave mira i procesa pomirenja, odbijanje rezultata predsjedničkih izbora.
            6.   Ime: SIMONE GBAGBO
            Titula: nije primjenjivo, Imenovanje: nije primjenjivo, Datum rođenja: 20.6.1949., Mjesto rođenja: Moossou, Grand-Bassam, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: nije primjenjivo, Nacionalni identifikacijski broj: nije primjenjivo, Adresa: nije primjenjivo, Uvrštena na popis: 30.3.2011.
            
               Ostali podaci:
            
            Opisni sažetak razlogâ za uvrštenje: Predsjednica parlamentarne skupine Narodne fronte Côte d'Ivoirea (FPI): ometanje procesa uspostave mira i procesa pomirenja, javno poticanje mržnje i nasilja.
            8.   Ime: DÉSIRÉ TAGRO
            Titula: nije primjenjivo, Imenovanje: nije primjenjivo, Datum rođenja: 27.1.1959., Mjesto rođenja: Issia, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: AE 065FH08, Nacionalni identifikacijski broj: nije primjenjivo, Adresa: nije primjenjivo, Uvrštena na popis: 30.3.2011.
            
               Ostali podaci:
            
            Preminuo 12.4.2011. u Abidjanu.
            Opisni sažetak razlogâ za uvrštenje: Glavni tajnik u takozvanom ‚predsjedništvu’ g. Gbagboa: sudjelovanje u nezakonitoj vladi g. Gbagboa, ometanje procesa uspostave mira i procesa pomirenja, odbijanje rezultata predsjedničkih izbora, sudjelovanje u nasilnom suzbijanju narodnih pokreta.”
         
      
   
   
      PRILOG II.
      Unos za sljedeću osobu u Prilogu II. Odluci 2010/656/ZVSP briše se:
      Marcel GOSSIO.